На основу члана 54. став 7. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13-исправка, 108/13, 142/14, 68/15-др. закон, 103/15, 99/16, 113/17 и 95/18) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС, 72/12, 7/14-УС, 44/14 и 30/18-др. закон),

Влада доноси

У Р Е Д Б У

О ИЗМЕНАМА УРЕДБЕ О КРИТЕРИЈУМИМА ЗА УТВРЂИВАЊЕ ПРИРОДЕ РАСХОДА И УСЛОВИМА И НАЧИНУ ПРИБАВЉАЊА САГЛАСНОСТИ ЗА ЗАКЉУЧИВАЊЕ ОДРЕЂЕНИХ УГОВОРА КОЈИ, ЗБОГ ПРИРОДЕ РАСХОДА, ЗАХТЕВАЈУ ПЛАЋАЊЕ У ВИШЕ ГОДИНА

Члан 1.

У Уредби о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Службени гласник РС”, број 21/14), у члану 2. став 1. речи: „групе 42 – Коришћење роба и услуга” замењују се речима: „група 42 – Коришћење услуга и роба и 62 – Набавка финансијске имовине”.

Члан 2.

У члану 3. тачка 2) речи: „наредну и” бришу се.

Члан 3.

У члану 6. став 1. речи: „а пре утврђивања финансијског плана директног корисника средстава буџета, односно за кориснике средстава организација за обавезно социјално осигурање захтев се доставља пре усвајања финансијског плана тог корисника” замењују се речима: „односно одлуке о давању сагласности на финансијски план организације за обавезно социјално осигурање”.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-2554/2019

У Београду, 14. марта 2019. године

В Л А Д А

ПРЕДСЕДНИК

Ана Брнабић, с.р.